Փինք Ֆլոյդ

Փինք Ֆլոյդ (), բրիտանական պրոգրեսիվ/փսիխոդելիկ ռոք խումբ է։ Առանձնապես հայտնի է իր ստեղծագործություններում շոշափվող փիլիսոփայական և կոնցեպտուալ թեմաներով, ձայնային և լուսատեսողական էքսպերիմենտներով ու շքեղ համերգներով։ Հիմնադրվել է 1965 թվականին, վերջին ալբոմը՝ The Endless River, թողարկվել է 2014 թվականին։

 Պատմություն 

Խումբը ստեղծվել է 1965 թվականին Քեմբրիջի քոլեջի շրջանավարտներ Սիդ Բարրեթի և Ռոջեր Ուոթերսի կողմից։ Բարրեթն այդ ժամանակ արդեն իսկ բազմաթիվ երգերի ու բանաստեղծությունների հեղինակ էր, իսկ Ուոթերսը 1965 թվականից ռիթմ-էնդ-բլյուզ էր նվագում "SIGMA-6" խմբում, որի անդամներ Ռիք Ռայթն (ստեղնաշարային գործիքներ) ու Նիք Մեյսոնը (հարվածային գործիքներ) ևս ներգրավվեցին Փինք Ֆլոյդի կազմում։ Նրանց ցնցեց Բարրեթի անսովոր, սյուրռեալիստական պոեզիայի միախառնումը Ուոթերսի յուրահատուկ փսիխոդելիկ էֆֆեկտների հետ։ Կարճ ժամանակով նրանց միացավ կիթառահար Բոբ Քլոուզը, իսկ նախապես "The Screaming Abdabs" կոչված խումբը Բարրեթի առաջարկով վերանվանվեց "The Pink Floyd Sound" (բլյուզմեններ Փինք Անդերսոնի և Ֆլոյդ Քաունսիլի անունների համատեղումից)։ Խումբը ելույթներ էր ունենում լոնդոնյան ակումբներում, իսկ 1966 թ. դեկտեմբերին մենեջերներ Էնդրյու Քինգի ու Փիթեր Ջենների ղեկավարությամբ ձայնագրեց առաջին սինգլը՝ "Arnold Layne"։ Բրիտանական ազգային ռադիոն հրաժարվեց հեռարձակել երգը, այդուհանդերձ այն մտավ բրիտանական հիթ-շքերթ ու վերջին հաշվով նվաճեց 6-րդ հորիզոնականը։ Բարրեթի պոեզիան՝ համեմված Գրեմի և Քերոլի կերպարներով, լայն ճանաչում գտավ։ Այդ ընթացքում Բարրեթն ավելի ու ավելի էր տարվում թմրադեղերով (հատկապես LSD-ով) և ընկնում տեսիլքների մեջ, գնալով կտրվում շրջակա աշխարհից և ընկղմվում իր ներքին խնդիրների մեջ։

Ստեղծվեց խմբի առաջին մեծամասշտաբ շոուն - "Games for May", որը ինչ-որ չափով նշանավորեց խմբի հետագա ճանապարհը։ "See Emily Play"-ը ևս մտավ հիթ-շքերթ, խումբը գրավեց մամուլի ուշադրությունը։ Ինչպես հետագայում գրեցին քննադատները, երևան էր գալիս նոր՝ այսպես կոչված «Էլեկտրոնային պուլսացիայի» ոճը, որի շրջանակներում միախառնվում էին ինչպես՝ դասական և ջազ, այնպես էլ՝ հնագույն անգլիական և շոտլանդական մեղեդիները, իսկ մոտ ապագայում պետք է հայտնվեր հիփփիական պսիխոդելիկան։

1967 թվականին թողարկվեց խմբի առաջին ալբոմը՝ ի դեպ, ձայնագրված լեգենդար "Abbey Road" ստուդիայում և The Beatles-ի հավանական ազդեցությամբ՝ "The Piper at the Gates of Dawn" (Սրնգահարը արևածագի դարպասների մոտ), որտեղ Բարրեթի անդրաշխարհային տեքստերն ու խելագար ձայնային երանգավորումները թերևս իրենց գագաթնակետին էին։ Այն մեծ հռչակ բերեց խմբին, իսկ Սիդի արվեստի որոշ սիրահարների կարծիքով՝ դարձավ լավագույնը խմբի ողջ պատմության ընթացքում։

1967 թվականին տեղի ունեցավ Փինք Ֆլոյդի առաջին Բրիտանական համերգային շրջագայությունը, որ մեծ աղմուկ առաջացրեց։ Սակայն այն ունեցավ և բացասական երանգ՝ երբեմն Բարրեթը բեմի վրա դադարում էր նվագել, ու հայացքը հառած դահլիճին՝ ընկղմվում էր իր մեջ։ Ուժեղ թմրադեղերն իրենց քայքայիչ ազդեցությունն էին թողնում Բարրեթի գիտակցության վրա։ Վերջիվերջո, նրա փոխարեն խումբ հրավիրվեց Ուոթերսի ընկերը՝ արտակարգ կիթառահար ու նաև երգիչ Դեյվիդ Գիլմորը, որն էլ որոշ ժամանակ անց պաշտոնապես զբաղեցրեց Բարրեթի տեղը։ 
1968 թվականին հայտնվեց խմբի նոր ծրագիրը - "A Saucerful of Secrets". կրկին մեծ հաջողություն, մասամբ շնորհիվ "Corporal Clegg" երգի, որ պատմում է փայտե ոտքով ու թագուհու շնորհած մեդալով հայրենիք վերադարձած զինվորի մասին։

Սիդի հեռացումից հետո Ուոթերսի քաղաքական ձախ հայացքները ու Գիլմորի սերը կատարյալ բլյուզի և զանգվածային աննկարագրելի շոուների նկատմամբ պետք է վճռորոշեին խմբի հիմնական ոճը։ Նույն 1968 թվականին Փինք Ֆլոյդը շրջագայեց ԱՄՆ-ում, Ճապոնիայում և Ավստրալիայու՝ մեծապես խթանելով ձայնապնակների վաճառքը ու հետաքրքրությունը խմբի հանդեպ։ «Մեծ, լավագույն ու համապարփակ» շոու ստեղծելու ցանկությամբ խումբը համերգ կազմակերպեց լճի վրա՝ հրավառության, պայթյունների, վեր լողացող հսկայական փչովի ութոտանու և ձկների ուղեկցությամբ, ինչը հերթական սկանդալի պատճառը դարձավ։

1969 թ. թողարկվեցին "More" ծրագիրը և "Ummagumma" կրկնակի ալբոմը՝ երկու խիստ տարբեր աշխատանքներ։ Եթե առաջինը կազմված էր լիրիկական հանգիստ երգերից, ապա երկրորդը ներկայացնում էր էլեկտրոնային աղմկոտ մեդիտացիա (առաջին սկավառակին), ինչպես նաև՝ համերգային կատարումներ (երկրորդ սկավառակին)։

Հաջորդ ալբոմը - "Atom Heart Mother" (1970), մեծ հաջողություն ունեցավ։ Ալբոմի "If" երգում զգացվում է չիրականացած հույսերի և մենակության ցավը, անելանելության ճիչը։

Նույն թվին խումբը համերգներ է տալիս տարբեր երկրներում, ներկայացնելով հին երգերը ("Relics") և նոր ծրագիրը ՝ "Meddle", որ նկարահանվեց Պոմպեոսի ամֆիթատրոնում։ Միքելանջելո Անտոնիոնիի "Zabriskie Point" կինոնկարի համար խմբի գրած երաժշտությունը մրցանակի արժանացավ։

Հայտնի հնչյունային ռեժիսոր Ալան Պարսոնսի, սաքսոֆոնահար Դիկ Փերրիի և վոկալ խմբի մասնակցությամբ 1972 թ. հունիսին սկսվեց յոթամսյա աշխատանքը "The Dark Side of the Moon" (Լուսնի մութ կողմը) ալբոմի վրա, որը ռեկորդային նվաճումներ ունեցավ և անվանվեց բոլոր ժամանակների լավագույն ռոք-ալբոմներից մեկը։ Տասնյոթ տարվա ընթացքում այն մշտապես ԱՄՆ լավագույն ալբոմների ցանկում էր (1995 թվականի տվյալներով վաճառվել էր ալբոմի 28 միլիոն օրինակ)։ Քննադատներն այն կոչեցին «ձայնագրության մասին պատկերացումների հեղաշրջում»։ Այստեղ Ուոթերսի տեքստերը բարձրացնում են այնպիսի կարևոր պրոբլեմներ, ինչպես՝ հիասթափությունը կյանքից, մահվան վախը, կյանքը բարեփոխելու ձգտումները, երիտասարդության անտաղանդ վատնումը ("Time"), հակառակումը անձնասիրությանը և բռնությանը ("Money", "Us and them"), անհատի հիվանդագին օտարումը իրականությունից ("Brain damage")։

1974-1975 թթ. ձայնագրված "Wish You Were Here" ալբոմը նվիրված էր Բարրեթի տաղանդի վաղաժամ շիջմանը։ Ալբոմի երգերից հատկապես հիշարժան է "Shine on You Crazy Diamond" (Շողա այ խելագար ադամանդ)։

Հաջորդ ալբոմը ("Animals") վերադարձ էր դեպի դաժան իրականություն, դրամի և իշխանության անասնական տիրակալություն, որ խստորեն ծաղրվում էր Ուոթերսի պոեզիայում։ Նույնանուն շոուում սոցիումը հանդիսատեսի առջև հառնում է որպես ոչխարներով, խոզ-տիրակալներով, շուն-հսկիչներով բնակեցված աշխարհ։ "Pigs on the Wing"-ը հիթ է դառնում, իսկ թռչող հսկա փչովի խոզերը, որ ի վերջո պայթում են՝ խմբի համերգների մշտական ուղեկից։

1979 թ. հայտնվում է "The Wall"-ը։

“The Wall”-ը կրկնակի ձայնասկավառակն էր։ Այն իրենից էպիկական ռոք օպերա էր ներկայացնում՝ գրված մի շնչով։ Ինչպես և նախորդ ձայնասկավառակը, “The Wall”-ը մի ամբողջականություն էր և ստեղծագործությունները իրար հաջորդում էին առանց միջերգային դադարների։ Այս ձայնասկավառակը դառնում է Փինք Ֆլոյդի լավագույն աշխատանքներից մեկը, շատերի կարծիքով լավագույնը, գերազանցելով “The Dark Side of the Moon”-ին։ Թողարկումից հետո խումբը մեկնում է համաշխարհային մեծ շրջագայությունների։

1980 թ. Ռոջեր Ուոթերսը առաջարկում է ռեժիսոր Ալան Փարկերին նկարահանել ֆիլմ՝ “The Wall” ձայնասկավառակի երգերի և իր՝ Ուոթերսի գրած սցենարով։ Գլխավոր դերում նկարահանվել է Բոբ Գելդոֆը՝ “Boomtown Rats” խմբից, ավելի հայտնի որպես “Live Aid” և “Live 8” բարեգործական համերգ-նախագծերի հեղինակ և կազմակերպիչ։

Ֆիլմը տպավորիչ էր և դրա արդյունքում “The Wall” ձայնասկավառակը է՛լ ավելի ճանաչում ձեռք բերեց խմբին։

Սիդ Բարրեթի հեռանալուց հետո միանձնյա առաջատարի դերը ստանձնել էր վերցնել Ռոջեր Ուոթերսը.այդ հանգամանքը խմբի մյուս անդամներին դուր չէր գալիս։ “The Wall” ձայնասկավառակից հետո այդ խնդիրները ավելի են սրվում և ի վերջո Ռիչարդ Ռայթը թողնում է խումբը։

1983 թ. Փինք Ֆլոյդը թողարկում է հերթական ձայնասկավառակը “The Final Cut” անվանմամբ, բայց արդեն առանց Ռայթի։ Այս հանգամանքը նկատելի էր։ Չնայած Ռայթին փոխարինող գտնվել էր ի դեմս Մայքլ Կամենի և Էնդի Բոուի, այնուամենայնիվ նրանք չկարողացան լիովին փոխարինել նրան։

Ձայնասկավառակի բոլոր ստեղծագործությունների հեղինակը Ռոջեր Ուոթերսն էր, այլ կերպ ասած, ձայնասկավառակը կարելի էր համարել Ուոթերսի անհատական նախագիծը՝ կատարված Փինք Ֆլոյդի մյուս երկու անդամների հետ։ Ձայնասկավառակը ընդգծված հակապատերազմական բնույթ էր կրում։ Շատերի կարծիքով Ուոթերսը չափից դուրս քաղաքականացրել էր այն և ոչ պատշաճ ուշադրություն դարձրել երաժշտությանը։ Չնայած ձայնասկավառակի մի քանի երգեր «հիթ շքերթ»-ում տեղեր զբաղեցրին՝ այնուամենայնիվ “The Final Cut” Փինք Ֆլոյդի վերջին տարիների թողարկած ամենաթույլ ձայնասկավառակը ստացվեց։

Սովորաբար ձայնասկավառակ թողարկելուց հետո խումբը մեկնում էր շրջագայությունների, այս անգամ խախտվեց այդ ավանդույթը, ավելին՝ ձայնասկավառակի թողարկումից հետո Ուոթերսը հայտարարում է խմբից հեռանալու մասին, այդպիսով վերջ դնելով Փինք Ֆլոյդի գոյությանը։

Չորս տարի անց՝ 1987 թ. Գիլմորը և Մեյսոնը որոշում են վերածնել Փինք Ֆլոյդը, բայց առանց Ուոթերսի։

Սկսվում են ձայնագրություններ նոր՝ “A Momentary Lapse of Reason” անվանմամբ ձայնասկավառակի համար։ Ձայնագրություններին մասնակցում էր նաև խմբի երրորդ անդամը՝ Ռիչարդ Ռայթը, բայց որպես հրավիրված երաժիշտ։

Ձայնասկավառակը ջերմորեն ընդունվեց Փինք Ֆլոյդի սիրահարների կողմից, այն պատրաստված էր դասական Փինք Ֆլոյդյան ոճով։ Այսպիսով խմբի անդամները ապացուցեցին, որ առանց Ուոթերսի էլ, որը Pink Floyd-ի երգերից շատերի հեղինակն էր, խումբը կարող է արդյունքի հասնել։

Ձայնասկավառակի թողարկումը անհետևանք չմնաց։ Թողարկումից հետո, Ուոթերսը Գիլմորին և Մեյսոնին դատի է տալիս "Pink Floyd" անունը օգտագործելու համար։ Երկարատև քաշքշուկներից հետո այնուամենայնիվ Գիլմորին և Մեյսոնին հաջողվում է պահպանել "Pink Floyd" անունը օգտագործելու իրավունքը։

Այնուհետև Փինք Ֆլոյդը մեկնում է համաշխարհային մեծ շրջագայությունների, որը տևում է գրեթե երկու տարի։ Այս շրջագայությունները խմբի պատմության մեջ ամենաերկարատևն ու ամենահամերգաշատն էր։ Խումբը տվեց շուրջ 100 համերգ, որից 45-ը՝ Եվրոպայում։ Համերգները աչքի ընկան նաև հարուստ դեկորացիաներով՝ բեմային մեծ էկրանով, 300 ավելի թարթող լուսերով, լազերային էֆեկտներով և այլն։ Այս ամենը տեղից տեղ տանելու համար 45 բեռնատար մեքենաներ են պահանջվում։

Շրջագայությունների ընթացքում թողարկվում է “Delicate Sound of Thunder” ձայնասկավառակը, որի կեսից ավելին այս շրջագայությունների համերգային ձայնագրություններն էր, մի մասն էլ խմբի ավելի վաղ շրջանի դասական ստեղծագործությունները։

Երկամյա շրջագայություններից հետո տիրում է երկարատև դադար։ Հաջորդ ձայնասկավառակը թողարկվում է 1994 թ. անվանվելով՝ “The Division Bell”։ Այս ձայնասկավառակում Ռայթը հանդես եկավ արդեն խմբի որպես լիիրավ անդամ։

“The Division Bell”-ը բավականին մեծ հաջողություն ունեցավ և շատ հիթ շքերթներում զբաղեցրեց առաջին հորիզոնականները։ Ձայնասկավառակի թողարկումից հետո, սովորության համաձայն, խումբը նորից մեկնում է շրջագայությունների։

1995 թ. թողարկվում է կրկնակի ձայնասկավառակ “P*U*L*S*E” անվանմամբ։ Այստեղ տեղ էին գտել խմբի հին և նոր համերգային ձայնագրությունները։

2005 թ. հուլիսի 2-ին, մի կողմ դնելով բոլոր վիրավորանքներն ու անհամաձայնությունները, Փինք Ֆլոյդը հավաքվում է իր դասական կազմով՝ Ռոջեր Ուոթերս, Դեյվիդ Գիլմոր, Նիկ Մեյսոն, Ռիչարդ Ռայթ, և շատ ուրիշ հանրահայտ խմբերի հետ մասնակցում Բոբ Գելդոֆի կազմակերպած “Live 8” բարեգործական համերգ նախագծին։ Սակայն այս վերամիավորումը միայն մեկ համերգի համար էր։ Դրանից հետո Ուոթերսի հետ հետագա համագործակցություն չեղավ։

“The Division Bell”-ից հետո, խումբը նոր՝ "The Endless River" ձայնասկավառակը թողարկեց 2014 թվականինԲրիտանական Փինք Ֆլոյդ հռչակավոր խումբը կթողարկի 20 տարվա ընթացքում առաջին ալբոմը։

2008 թվականի սեպտեմբերի 15-ին 65 տարեկան հասակում քաղցկեղից մահանում է Ռիչարդ Ռայթը՝ ի չիք դարձնելով Փինք Ֆլոյդի լիարժեք վերամիաորման հույսերը։

 Սկավառակագրություն 

 Ալբոմներ 
ԹիվԱնվանումՑանկ1967The Piper at the Gates of Dawn1․ Astronomy Domine (Սիդ Բարրեթ)
2. Lucifer Sam (Սիդ Բարրեթ)

3. Matilda Mother (Սիդ Բարրեթ)

4․ Flaming (Սիդ Բարրե))

5. Pow R. Toc H.(Սիդ Բարրեթ, Ռոջեր Ուոթերս, Ռիչարդ Ռայթ, Նիք Մեյսոն)

6. Take Up Thy Stethoscope and Walk (Ռոջեր Ուոթերս)

_________________________________
 Interstellar Overdrive(Սիդ Բարրեթ, Ռոջեր Ուոթերս, Ռիչարդ Ռայթ, Նիք Մեյսոն)
 The Gnome(Սիդ Բարրեթ)
 Chapter 24(Սիդ Բարրեթ)
 The Scarecrow(Սիդ Բարրեթ)
 Bike(Սիդ Բարրեթ)1968A Saucerful of Secrets Let There Be More Light (Ռոջեր Ուոթերս)
 Remember a Day(Ռիչարդ Ռայթ)
 Set the Controls for the Heart of the Sun(Ռոջեր Ուոթերս)
 Corporal Clegg(Ռոջեր Ուոթերս) ______________________________

 A Saucerful of Secrets(Ռոջեր Ուոթերս, Ռիչարդ Ռայթ, Դեյվիդ Գիլմոր, Նիք Մեյսոն)
 Something Else
 Syncopated Pandemonium
 Storm Signal
 Celestial Voices
 See-Saw (Ռիչարդ Ռայթ)
 Jugband Blues(Սիդ Բարրեթ)1969Music from the film More Cirrus Minor (Ռոջեր Ուոթերս)
 The Nile Song (Ռոջեր Ուոթերս)
 Crying Song (Ռոջեր Ուոթերս)
 Up the Khyber (Նիք Մեյսոն, Ռիչարդ Ռայթ)
 Green Is the Colour (Ռոջեր Ուոթերս)
 Cymbaline (Ռոջեր Ուոթերս)
 Party Sequence (Դեյվիդ Գիլմոր, Նիք Մեյսոն, Ռոջեր Ուոթերս, Ռիչարդ Ռայթ)1969Ummagumma Sysyphus -Մաս 1(Ռիչարդ Ռայթ) 
 Sysyphus -Մաս 2(Ռիչարդ Ռայթ)
 Sysyphus -Մաս 3(Ռիչարդ Ռայթ)
 Sysyphus -Մաս 4(Ռիչարդ Ռայթ)
 Grantchester Meadows (Ռոջեր Ուոթերս)
 Several Species of Small Furry Animals Gathered Together in a Cave and Grooving with a Pict (Ռոջեր Ուոթերս) ____________________________ 
 The Narrow Way: Մաս 1 (Դեյվիդ Գիլմոր)
 The Narrow Way: Մաս 2 (Դեյվիդ Գիլմոր)
 The Narrow Way: Մաս 3 (Դեյվիդ Գիլմոր)
 The Grand Vizier's Garden Party: Մաս 1 (Entrance)-(Նիք Մեյսո))
 The Grand Vizier's Garden Party: Մաս 2 (Entertainment)-(Նիք Մեյսո))
 The Grand Vizier's Garden Party: Մաս 1 (Exit)-(Նիք Մեյսո))1970Atom Heart Mother  Atom Heart Mother (Նիք Մեյսոն, Դեյվիդ Գիլմոր, Ռոջեր Ուոթերս, Ռիչարդ Ռայթ, Գիսին)
 Father’s Shout
 Breast Milky
 Mother Fore
 Funky Dung
 Mind Your Throats Please
 Remergence 
 If (Ռոջեր Ուոթերս)
 Summer '68 (Ռիչարդ Ռայթ)
 Fat Old Sun (Դեյվիդ Գիլմոր)
 Alan's Psychedelic Breakfast (Նիք Մեյսոն, Դեյվիդ Գիլմոր, Ռոջեր Ուոթերս, Ռիչարդ Ռայթ)
 Rise and Shine
 Sunny Side Up
 Morning Glory1971Meddle One of These Days (Նիք Մեյսոն, Դեյվիդ Գիլմոր, Ռոջեր Ուոթերս, Ռիչարդ Ռայթ)
 A Pillow of Winds (Դեյվիդ Գիլմոր, Ռոջեր Ուոթերս)
 Fearless (Դեյվիդ Գիլմոր, Ռոջեր Ուոթերս)
 San Tropez (Ռոջեր Ուոթերս)
 Seamus (Նիք Մեյսոն, Դեյվիդ Գիլմոր, Ռոջեր Ուոթերս, Ռիչարդ Ռայթ)
 Echoes (Նիք Մեյսոն, Դեյվիդ Գիլմոր, Ռոջեր Ուոթերս, Ռիչարդ Ռայթ)1972Obscured by Clouds Obscured by Clouds (Ռոջեր Ուոթերս, Դեյվիդ Գիլմոր)
 When You're In (Նիք Մեյսոն, Դեյվիդ Գիլմոր, Ռոջեր Ուոթերս, Ռիչարդ Ռայթ)
 Burning Bridges (Ռոջեր Ուոթերս, Ռիչարդ Ռայթ)
 The Gold It's in the ... (Ռոջեր Ուոթերս, Դեյվիդ Գիլմոր)
 Wot's...Uh the Deal (Ռոջեր Ուոթերս, Դեյվիդ Գիլմոր)
 Mudman (Դեյվիդ Գիլմոր, Ռիչարդ Ռայթ)
 Childhood's End (Դեյվիդ Գիլմոր)
 Free Four (Ռոջեր Ուոթերս)
 Stay (Ռոջեր Ուոթերս, Ռիչարդ Ռայթ)
 Absolutely Curtains (Նիք Մեյսոն, Դեյվիդ Գիլմոր, Ռոջեր Ուոթերս, Ռիչարդ Ռայթ)1973The Dark Side of the Moon Speak to Me (Նիք Մեյսոն)
 Breathe (Դեյվիդ Գիլմոր, Ռոջեր Ուոթերս, Ռիչարդ Ռայթ)
 On the Run (Դեյվիդ Գիլմոր, Ռոջեր Ուոթերս)
 Time (Դեյվիդ Գիլմոր, Նիք Մեյսոն, Ռոջեր Ուոթերս, Ռիչարդ Ռայթ)
 The Great Gig in the Sky (Ռիչարդ Ռայթ)
 Money (Ռոջեր Ուոթերս)
 Us and Them (Ռոջեր Ուոթերս)
 Any Colour You Like (Դեյվիդ Գիլմոր, Ռիչարդ Ռայթ, Նիք Մեյսոն)
 Brain Damage (Ռոջեր Ուոթերս)
 Eclipse (Ռոջեր Ուոթերս1975Wish You Were Here  Shine On You Crazy Diamond (Ռոջեր Ուոթերս, Ռիչարդ Ռայթ, Դեյվիդ Գիլմոր)
 Welcome to the Machine (Ռոջեր Ուոթերս)
 Have a Cigar (Ռոջեր Ուոթերս)
 Wish You Were Here (Ռոջեր Ուոթերս, Դեյվիդ Գիլմոր)
 Shine On You Crazy Diamond (Ռոջեր Ուոթերս, Ռիչարդ Ռայթ, Դեյվիդ Գիլմոր)1977Animals  Pigs On The Wing (Մաս 1)-(Ռոջեր Ուոթերս)
 Dogs (Ռոջեր Ուոթերս, Դեյվիդ Գիլմոր)
 Pigs(Three Different Ones)(Ռոջեր Ուոթերս)
 Sheep(Ռոջեր ՈւոթերսՃ
 Pigs On The Wing (Մաս 2)(Ռոջեր Ուոթերս)1979The Wall Բոլոր երգերի հեղինակը Ռոջեր Ուոթերսն է
 In the Flesh?
 The Thin Ice
 Another Brick in the Wall (Part 1)
 The Happiest Days of Our Lives 
 Another Brick in the Wall (Part 2)
 Mother 
 Goodbye Blue Sky
 Empty Spaces
 Young Lust
 One of My Turns
 Don’t Leave Me Now
 Another Brick in the Wall (Part 3)
 Goodbye Cruel World 
 Hey You
 Is There Anybody out There?
 Nobody Home
 Vera
 Bring the Boys Back Home 
 Comfortably Numb (Ռոջեր Ուոթերս)
 The Show Must Go on
 In the Flesh
 Run Like Hell (Ռոջեր Ուոթերս, Դեյվիդ Գիլմոր)
 Waiting for the Worms 
 Stop
 The Trial
 Outside the Wall

 DVD և տեսանյութեր 
 London '66-'67 (1967)
 Live at Pompeii (1972)
 The Wall (1982)
 Delicate Sound of Thunder (1988)
 La Carrera Panamericana (1991)
 Pulse (1995)

 Հղումներ Աղբյուրներին 

 Արտաքին հղումներ 
 Փինկ Ֆլոյդը imusic.am-ում
 Փինք Ֆլոյդի պաշտոնական կայքը
 Փինք Ֆլոյդի ֆեյսբուքի էջը
 Դեյվիդ Գիլմորի պաշտոնական կայք
 Ռոջեր Ուոթերսի պաշտոնական կայք

Կատեգորիա:Փինք Ֆլոյդ
Կատեգորիա:Բրիտանական ռոք երաժշտական խմբեր
Կատեգորիա:«Գրեմմի» մրցանակի դափնեկիրներ
Կատեգորիա:1965 հիմնադրված երաժշտական խմբեր